Document ID: /roh_data/filtered/fineweb-2-filterrobots_roh.jsonl.gz/10890

Da nov en la suprastanza communala da Lantsch entra Mark Piccaluga. El remplazza Jörg Cadosch ch'è sa retratg. Il suveran da Lantsch ha er approvà ils statuts da la nova Regiun Alvra e la cunvegna da prestaziun cun la Regiun Alvra concernent scola da musica Grischun Central.
Approvà credits en autezza da 157’000 francs
Plinavant han ils da Lantsch concedì in credit da 32’000 francs per 2 cuschinas en abitaziuns sin l’Alp Bual. Uschia pon las cuschinas existentas vegnir remplazzadas; quellas è passa 30 onns veglias.
Er approvà ha la radunanza communala in credit per la cumplettaziun da la susta tar la plazza da glatsch. Ils 125’000 francs vegnan duvrads per l’infrastructura necessaria sco tualettas, ina gardaroba ed in local da deposit.
RR novitads 10:00